പയ്യന്നൂരില് സുനിഷ ജീവനൊടുക്കിയ സംഭവം: ഭര്തൃപിതാവിനും മാതാവിനുമെതിരെ കേസ് നടപടി ഗാര്ഹിക പീഡനത്തിനും ആത്മഹത്യാ പ്രേരണയ്ക്കും കണ്ണൂര്: പയ്യന്നൂരില് യുവതിയുടെ ജീവനൊടുക്കിയ സംഭവത്തില് അറസ്റ്റിലായ ഭര്ത്താവിന്റെ മാതാപിതാക്കളെയും ഗാര്ഹിക പീഡനക്കേസില് പ്രതി ചേര്ത്തു. പയ്യന്നൂര് കോറോത്ത് കെ. വി സുനിഷയുടെ ഭര്ത്താവ് വിജീഷിന്റെ അച്ഛന് പി രവീന്ദ്രനെയും അമ്മ കെ.പി പൊന്നുവിനെയുമാണ് അന്വേഷണസംഘം പ്രതിചേര്ത്തത്. ഗാര്ഹികപീഡനത്തിനും ആത്മഹത്യാപ്രേരണയ്ക്കുമാണ് ഇവര്ക്കെതിരെ കേസെടുത്തിട്ടുള്ളത്. കഴിഞ്ഞ മാസം 29ന് വൈകീട്ടാണ് ഭര്ത്തൃവീട്ടിലെ കുളിമുറിയില് സുനിഷയെ തൂങ്ങി മരിച്ചനിലയില് കണ്ടെത്തിയത്. ഭര്ത്താവിന്റെ വീട്ടിലെ പീഡനമാണ് ആത്മഹത്യയ്ക്ക് കാരണമെന്ന് സുനിഷയുടെ ബന്ധുക്കള് ആരോപിച്ചിരുന്നു. പൊലീസ് സുനിഷയുടെയും വിജീഷിന്റെയും മൊബൈല്ഫോണ് കസ്റ്റഡിയിലെടുത്തിരുന്നു. സുനിഷയുടെ മര്ദ്ദിക്കുമെന്ന് ഭീഷണിപ്പെടുത്തുന്ന തരത്തില് സംസാരിച്ച ഫേുണ് ശബ്ദ സന്ദേശം സോഷ്യല് മീഡിയയില് പ്രചരിച്ചതോടെയാണ് വിജീഷിനെ പയ്യന്നൂര് പൊലിസ് അറസ്റ്റു ചെയതത്. ഇതിനെ തുടര്ന്ന് കോടതിയില് ഹാജരാക്കിയ ഇയാള് റിമാന്ഡിലാണ്. Stories you may Like